**Zmluva o dielo NA DODÁVKU PROJEKČNÝCH, INŽINIERSKYCH A INÝCH SÚVISIACICH SLUŽIEB**

č. [●]

uzatvorená podľa ustanovenia § 536 a nasl. Obchodného zákonníka,

medzi zmluvnými stranami

|  |  |
| --- | --- |
| **Objednávateľ** |  |
| Názov: | **Mesto Košice** |
| Sídlo:  | Trieda SNP 48/A, 040 01 Košice |
| Štatutárny orgán/štatutár: | Ing. Jaroslav Polaček, primátor |
| IČO: | 00691135 |
| IČ DPH | SK2021186904 |
| DIČ: | 2021186904 |
| Bankové spojenie:  | *[doplní verejný obstarávateľ pred podpisom Zmluvy]* |
| SWIFT (BIC) | *[doplní verejný obstarávateľ pred podpisom Zmluvy]* |
| IBAN: | *[doplní verejný obstarávateľ pred podpisom Zmluvy]* |
| (ďalej aj ako „**Objednávateľ**“)  |

|  |  |
| --- | --- |
| **Zhotoviteľ** |  |
| Názov: | *[doplní uchádzač]* |
| Sídlo: | *[doplní uchádzač]* |
| Zápis v registri: | *[doplní uchádzač]* |
| Štatutárny orgán/štatutár: | *[doplní uchádzač]* |
| IČO: | *[doplní uchádzač]* |
| IČ DPH: | *[doplní uchádzač]* |
| DIČ: | *[doplní uchádzač]* |
| Bankové spojenie:  | *[doplní uchádzač]* |
| SWIFT (BIC): | *[doplní uchádzač]* |
| IBAN: | *[doplní uchádzač]* |
| (ďalej aj ako „**Zhotoviteľ**“) |  |

*[V prípade zahraničného subjektu označenie Zhotoviteľa uchádzač upraví primerane. Finálne znenie bude upravené v rámci postupov poskytnutia súčinnosti pred uzatvorením Zmluvy]*

**PREAMBULA**

Keďže,

1. Objednávateľ má záujem modernizovať v 2.etape (jej 2.časti) električkovú trať v Košiciach s preukázateľným pozitívnym vplyvom na zatraktívnenie verejnej hromadnej dopravy, ale aj na životné prostredie, jednou z častí plnení nevyhnutných pre realizáciu modernizácie je vypracovanie projektovej dokumentácie. Podrobný opis predmetného plnenia je súčasťou Prílohy č. 1 tejto Zmluvy (Štúdia pre zadanie projektovej dokumentácie k stavbe „KE, Modernizácia električkových tratí MET v meste Košice, 2.etapa“ Opis predmetu zákazky) (ďalej aj ako „**Projekt**“).
2. Za účelom realizácie Projektu bude na časť jeho financovania Objednávateľovi zo strany Ministerstva dopravy a výstavby Slovenskej republiky (ďalej aj ako „**Poskytovateľ NFP**“) na základe Zmluvy o poskytnutí nenávratného finančného príspevku (ďalej aj ako „**Zmluva o NFP**“) v rámci *Operačného programu Integrovaná infraštruktúra 2014 – 2020,* PO 3 Verejná osobná doprava, poskytnutý nenávratný finančný príspevok.
3. Dňa *[doplní verejný obstarávateľ pred podpisom Zmluvy]* bola zo strany Objednávateľa vystupujúceho v právnom postavení osoby postupujúcej ako verejný obstarávateľ na základe ustanovenia § 7 ods. 1, písm. b) Zákona o verejnom obstarávaní vyhlásená súťaž na obstaranie nadlimitnej zákazky s predmetom zákazky „*Modernizácia električkových tratí v Košiciach - 2. etapa – 2.časť, projektová dokumentácia“*, ktorej oznámenie bolo uverejnené vo Vestníku verejného obstarávania č. *[doplní verejný obstarávateľ pred podpisom Zmluvy]* pod označením *[doplní verejný obstarávateľ pred podpisom Zmluvy]* zo dňa *[doplní verejný obstarávateľ pred podpisom Zmluvy]* a v Dodatku k Úradnému vestníku Európskej únie č. *[doplní verejný obstarávateľ pred podpisom Zmluvy]* zo dňa *[doplní verejný obstarávateľ pred podpisom Zmluvy]* (ďalej aj ako „**Súťaž**“);
4. Ponuka Zhotoviteľa predložená do Súťaže bola na základe kritérií Súťaže vyhodnotená ako úspešná a Objednávateľ túto Ponuku Zhotoviteľa prijal;

Zmluvné strany sa dohodli na uzatvorení tejto Zmluvy v nasledujúcom znení:

1. **ÚVODNÉ USTANOVENIA**
	1. **Definície**

V tejto Zmluve budú mať nasledovné výrazy a slová napísané s veľkým začiatočným písmenom nižšie uvedený význam:

**„Autorský zákon“** znamená zákon č. 185/2015 Z. z. Autorský zákon v znení neskorších predpisov.

**„Dielo“** zahŕňa kompletné dielo – všetky časti projektovej dokumentácie a dodanie všetkých projekčných, inžinierskych a iných súvisiacich služieb tak, ako sú špecifikované v bode 2.1.1 tejto Zmluvy v rozsahu podľa Prílohy č. 1 (Štúdia pre zadanie projektovej dokumentácie k stavbe „KE, Modernizácia električkových tratí MET v meste Košice, 2.etapa“ Opis predmetu zákazky), ktoré majú byť vyhotovené a dodané v súlade s Prílohou č. 2 tejto Zmluvy (Ponuka Zhotoviteľa).

**„Dokument“** znamená akýkoľvek dokument, ktorý je súčasťou Diela, najmä výkresy, výpočty, príručky, projektové dokumentácie a akékoľvek iné dokumenty, ktoré majú byť dodané a/alebo predložené Zhotoviteľom podľa tejto Zmluvy.

**„Lehota vykonania Diela“** znamená lehotu na vykonanie Diela uvedenú v bode 3.5 tejto Zmluvy.

**„Manažér Projektu“** znamená osobu menovanú ako Manažér Projektu zo strany Objednávateľa. Manažér Projektu je personál Objednávateľa a vykonáva kontrolu prác Zhotoviteľa a plnenie termínov Zhotoviteľa v rámci tejto Zmluvy a celého Projektu a vykonáva ostatné práva a povinnosti stanovené touto Zmluvou. Objednávateľ je povinný menovať Manažéra Projektu a zástupcu Manažéra Projektu pre prípad absencie Manažéra Projektu najneskôr do piatich (5) dní od dňa nadobudnutia účinnosti tejto Zmluvy. Pre účely tejto Zmluvy bude mať zástupca Manažéra Projektu rovnaké právomoci ako sú dané osobe Manažéra Projektu.

 **„Návrh na plnenie kritérií“** znamená návrh na plnenie kritérií podľa Ponuky Zhotoviteľa, ktorý tvorí Prílohu č. 2 Zmluvy, t. j. časť Ponuky Zhotoviteľa, ktorú Zhotoviteľ predložil do Súťaže v časti označenej ako „Návrh na plnenie kritérií“ vypracovaný v súlade so Súťažnými podkladmi.

**„Občiansky zákonník“** znamená zákon č. 40/1964 Zb. Občiansky zákonník v znení neskorších predpisov.

**„Obchodný zákonník“** znamená zákon č. 513/1991 Zb. Obchodný zákonník v znení neskorších predpisov.

**„Objednávateľ“** znamená osobu menovanú ako objednávateľ v záhlaví tejto Zmluvy.

**„Ponuka Zhotoviteľa“** znamená ponuku, ktorú Zhotoviteľ predložil do Súťaže, a na základe ktorej bol Zhotoviteľ v Súťaži vyhodnotený ako úspešný uchádzač. Ponuka Zhotoviteľa bola v súlade so Súťažnými podkladmi prevedená do tejto Zmluvy, ako jednotlivé časti Ponuky Zhotoviteľa – Návrh na plnenie kritérií, Opis ponúkaného predmetu plnenia, atď. Pokiaľ sa v tejto Zmluve nachádza odkaz na Ponuku Zhotoviteľa, má sa tým na mysli podľa kontextu Návrh na plnenie kritérií, Opis ponúkaného predmetu plnenia, prípadne ktorákoľvek z častí Ponuky Zhotoviteľa (aj celá Ponuka Zhotoviteľa) tak, ako bola predložená do Súťaže.

 **„Právne predpisy“** znamenajú všetky všeobecne záväzné právne predpisy Slovenskej republiky a Európskej únie, vrátane všetkých smerníc a nariadení každej legálne ustanovenej verejnej správy. Právne predpisy zahŕňajú aj Technické normy. Právne predpisy zahŕňajú aj všetky medzinárodné zmluvy, ktorými je Slovenská republika viazaná.

**„Preberací protokol k Dielu“** znamená každý preberací protokol k Dielu podľa bodu 3.1.4 tejto Zmluvy.

**„Predbežný preberací protokol“** znamená každý preberací protokol k Dielu podľa bodu 3.1.1 písm. 3.1.1b) tejto Zmluvy.

**„Predstaviteľ Zhotoviteľa“** znamená osobu menovanú Zhotoviteľom ako Predstaviteľ Zhotoviteľa. Ak má byť Predstaviteľ Zhotoviteľa dočasne krátkodobo neprítomný počas plnenia tejto Zmluvy, musí pred svojou neprítomnosťou vymenovať vhodnú náhradnú osobu (za podmienky predchádzajúceho súhlasu Objednávateľa) a Objednávateľ musí byť vopred informovaný o tejto skutočnosti, o dobe neprítomnosti a o náhradnom zástupcovi Predstaviteľa Zhotoviteľa. Pre účely tejto Zmluvy bude mať zástupca Predstaviteľa Zhotoviteľa rovnaké právomoci ako sú dané osobe Predstaviteľa Zhotoviteľa.

**„Sada Dokumentov“** znamená súbor Dokumentov tvorený všetkými dokumentmi súvisiacimi s jednotlivými časťami Diela, ktoré majú byť dodané a/alebo predložené Zhotoviteľom podľa tejto Zmluvy v rámci jednotlivých častí Diela.

**„Stavebný zákon“** znamená zákon č. 50/1976 Zb. o územnom plánovaní a stavebnom poriadku v znení neskorších predpisov.

**„Subdodávateľ“** je hospodársky subjekt, ktorý uzavrie alebo uzavrel so Zhotoviteľom písomnú odplatnú zmluvu na plnenie určitej časti tejto Zmluvy.

 **„Súťažné podklady“** znamenajú súťažné podklady pre Súťaž.

**„Špecifikácia predmetu zákazky“** znamená Prílohu č. 1 tejto Zmluvy. Špecifikácia predmetu zákazky špecifikuje účel, rozsah a technické a iné kritériá a požiadavky na Dokumentáciu Zhotoviteľa, Diela a ostatné plnenia tejto Zmluvy tak, ako ich Objednávateľ definoval v časti B. Opis predmetu zákazky Súťažných podkladov.

**„Technické normy“** znamenajú technické normy (STN, EN) a ISO normy, najmä tie uvedené v Špecifikácií predmetu zákazky a/alebo v Návrhu Zhotoviteľa, vzťahujúce sa na akékoľvek práce na Diele, samotné Dielo, Materiály a/alebo Technologické zariadenia ako aj ostatné normy uvedené v Špecifikácií predmetu zákazky alebo normy definované Právnymi predpismi.

**„Vyššia moc“** má význam uvedený v bode 4.2.5 tejto Zmluvy.

**„Zákon o verejnom obstarávaní“** znamená zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**„Zhotoviteľ“** znamená osobu menovanú ako zhotoviteľ v záhlaví tejto Zmluvy.

**„Zmluva“** znamená túto zmluvu o dielo v znení všetkých jej príloh a doplnení.

**„Zmluvná cena“** znamená spoločne cenu za Dielo, Zmluvná cena označuje konečnú cenu v mene EUR za všetky plnenia podľa tejto Zmluvy.

**„Zmluvná strana“** znamená Objednávateľa alebo Zhotoviteľa podľa kontextu. V prípade označenia ako Zmluvné strany, zahŕňa tento pojem aj Objednávateľa aj Zhotoviteľa.

* 1. **Výklad Zmluvy a pojmov**
		1. Ak z kontextu Zmluvy nevyplýva niečo iné alebo v Zmluve nie je vyslovene uvedené inak, pre výklad Zmluvy a pojmov platia nasledovné pravidlá:
			1. slová v jednotnom čísle zahŕňajú aj ich množné číslo a naopak;
			2. slová v mužskom rode zahŕňajú aj ich ženský rod a naopak;
			3. názvy bodov alebo nadpisy alebo vysvetľujúce poznámky, ktoré sa uvádzajú v tejto Zmluve, slúžia iba pre lepšiu orientáciu a pri vysvetľovaní podstatných podmienok a ustanovení tejto Zmluvy sa nebudú brať do úvahy;
			4. prílohy Zmluvy tvoria jej neoddeliteľnú súčasť;
			5. deň sa rozumie kalendárny deň, a pracovný deň sa rozumie každý pracovný deň okrem soboty, nedele a štátnych sviatkov v Slovenskej republike;
			6. osobou sa rozumie aj právnická aj fyzická osoba, vrátane jej právneho nástupcu.
	2. **Predmet Zmluvy**
		1. Predmetom tejto Zmluvy sú najmä, nie však výlučne, nasledovné záväzky Zhotoviteľa:
			1. Zhotoviteľ je povinný v súlade s touto Zmluvou vyhotoviť Dielo tak ako je špecifikované v bode 2.1 tejto Zmluvy v súlade s Ponukou Zhotoviteľa, Špecifikáciou predmetu zákazky, Zmluvou a Právnymi predpismi, a odstrániť na Diele akékoľvek vady;
			2. Zhotoviteľ je povinný v súlade s touto Zmluvou poskytnúť primerane potrebnú súčinnosť všetkým osobám v zmluvnom vzťahu s Objednávateľom za účelom implementácie celého Projektu;
			3. Zhotoviteľ je povinný riadne vyhotovené a dokončené Dielo Objednávateľovi
			v príslušných Lehotách vykonania Diela odovzdať v súlade s postupmi a podmienkami podľa tejto Zmluvy;
			4. Zhotoviteľ je povinný mať uzatvorenú poistnú zmluvu na poistenie zodpovednosti za škodu spôsobenú výkonom činnosti podľa § 12 zákona č.138/1992 Zb. autorizovaných architektoch a autorizovaných stavebných inžinieroch v znení neskorších predpisov. Minimálna výška poistenej sumy bude 2 000 000,- EUR na jednu poistnú udalosť. Zhotoviteľ je povinný na požiadanie preukázať Objednávateľovi uzavretie tejto poistnej zmluvy, a to predložením a odovzdaním potvrdenia o uzatvorení poistnej zmluvy s tým, že poistná zmluva musí byť platná až do času riadneho vykonania Diela. Zhotoviteľ je ďalej povinný platiť poistné podľa poistnej zmluvy tak, aby poistenie nezaniklo.
		2. Predmetom tejto Zmluvy sú najmä, nie však výlučne, nasledovné záväzky Objednávateľa:
			1. Objednávateľ je povinný v súlade s touto Zmluvou Zhotoviteľovi poskytnúť všetku súčinnosť tak, aby Zhotoviteľ Dielo a/alebo ktorúkoľvek časť plnenia na základe tejto Zmluvy vykonať riadne a včas;
			2. Objednávateľ je povinný v súlade s touto Zmluvou za riadne vykonané Dielo a ostatné plnenia na základe tejto Zmluvy zaplatiť prislúchajúce čiastky Zmluvnej ceny;
			3. Objednávateľ je povinný každé riadne vykonané Dielo a ostatné plnenia podľa tejto Zmluvy v súlade s ustanoveniami tejto Zmluvy prevziať;
		3. Predmetom tejto Zmluvy je aj úprava všetkých ostatných práv a povinností Zmluvných strán spojených s riadnym plnením tejto Zmluvy alebo v súvislosti s ňou.
	3. **Úvodné pracovné stretnutie**

Bezodkladne po nadobudnutí účinnosti tejto Zmluvy Objednávateľ po dohode so Zhotoviteľom zvolá so Zhotoviteľom úvodné pracovné stretnutie tak, aby sa podľa okolností konalo najneskôr do siedmich (7) pracovných dní odo dňa nadobudnutia účinnosti tejto Zmluvy. Na tomto stretnutí Zhotoviteľ odprezentuje Objednávateľovi postup vykonania Diela a akékoľvek iné okolnosti podstatné pre plnenie tejto Zmluvy.

1. **DIELO**
	1. **Špecifikácia Diela**
		1. Dielom sa rozumie poskytnutie projekčných, inžinierskych a iných súvisiacich služieb v rozsahu podľa Prílohy č. 1 tejto Zmluvy (Štúdia pre zadanie projektovej dokumentácie k stavbe „KE, Modernizácia električkových tratí MET v meste Košice, 2.etapa“ Opis predmetu zákazky) a v súlade s Prílohou č. 2 (Ponuka Zhotoviteľa):
			1. Zabezpečenie vstupných podkladov
			2. Inžinierska činnosť súvisiaca so zabezpečením vstupných podkladov
			3. Zabezpečenie projektovej prípravy stavby vrátane inžinierskej činnosti:
				1. Dokumentácia stavebného zámeru verejnej práce
				2. Inžinierska činnosť súvisiaca so zabezpečením dokumentácie stavebného zámeru verejnej práce
				3. Dokumentácia pre územné rozhodnutie
				4. Inžinierska činnosť súvisiaca so zabezpečením dokumentácie pre územné rozhodnutie
				5. Dokumentácia pre stavebné povolenie
				6. Inžinierska činnosť súvisiaca so zabezpečením dokumentácie pre stavené povolenie.

Podrobný rozsah a obsah predmetu podľa článku 2.1.1 je uvedený v Prílohe č. 1 tejto Zmluvy.

* + 1. Súčasťou plnenia bude aj poskytnutie náležitej, relevantnej, odbornej a primeranej súčinnosti tak, ako je definovaná v Prílohe č. 1 tejto Zmluvy (Štúdia pre zadanie projektovej dokumentácie k stavbe „KE, Modernizácia električkových tratí MET v meste Košice, 2.etapa“ Opis predmetu zákazky).
		2. Zhotoviteľ a Objednávateľ sú povinní vzájomne si poskytnúť akúkoľvek a všetku súčinnosť nevyhnutnú k riadnemu vyhotoveniu a dokončeniu Diela vrátane súčinnosti pri spoločnom postupe voči orgánom verejnej moci a akýmkoľvek iným subjektom. V prípade, ak niektorá Zmluvná strana bude považovať poskytnutie súčinnosti druhej Zmluvnej strany za nedostatočné, je povinná o tom písomnej informovať druhú Zmluvnú stranu. V opačnom prípade sa bude mať za to, že súčinnosť podľa tejto Zmluvy bola poskytnutá riadne.
1. **ZHOTOVENIE DIELA**
	1. **Schvaľovanie a prebranie Diela**
		1. Pred odovzdaním kompletnej sady Dokumentov tvoriacich Dielo je Zhotoviteľ povinný Objednávateľovi predložiť každú časť Diela na preskúmanie podľa nasledovných pravidiel:
			1. Pokiaľ má byť Dokument Zhotoviteľa doručený Objednávateľovi na pripomienkovanie, tak
				1. každý Dokument bude predložený Objednávateľovi na pripomienkovanie alebo preskúmanie 1 x v tlačenej forme a 1x v elektronickej forme vo formáte pdf. a vo formáte dwg. (formát dwg. platí pre výkresové a projektové časti dokumentácie), textové časti aj vo formáte doc. (word) a tabuľkové časti aj vo formáte xls. (excel);
				2. po jeho predložení bude patriť Objednávateľovi lehota štrnásť kalendárnych dní (14) dní na vznesenie a doručenie pripomienok k predloženému dokumentu Zhotoviteľa (komunikácia môže prebiehať aj emailom). Na prípadné nevhodné pripomienky a/alebo pripomienky, ktorých zapracovanie by malo vplyv na Zmluvnú cenu a/alebo termíny plnenia Zhotoviteľ Objednávateľa upozorní (ustanovenie § 551 Obchodného zákonníka sa použije primerane);
				3. po doručení pripomienok zo strany Objednávateľa ich Zhotoviteľ zapracuje do siedmych (7) pracovných dní a v tejto lehote Dokument so zapracovanými pripomienkami opäť doručí Objednávateľovi;
				4. v prípade, ak Objednávateľ nebude mať ďalšie pripomienky k predloženému Dokumentu Zhotoviteľa, vydá najneskôr do štrnástich kalendárnych (14) dní Zhotoviteľovi písomné potvrdenie o tom, že nemá ďalšie pripomienky k predloženému Dokumentu Zhotoviteľa (môže byť vydané aj emailom);
				5. v prípade, ak Objednávateľ bude mať k zapracovaným pripomienkam ďalšie pripomienky a/alebo výhrady sa postup podľa tohto bodu a) aplikuje aj opakovane. Pre vylúčenie pochybností platí, že Zhotoviteľ nemá nárok na predĺženie žiadnych lehôt a termínov podľa tejto Zmluvy a nemá nárok na žiadne dodatočné náklady, pokiaľ majú pripomienky Objednávateľa povahu vytknutých vád, pre ktoré Dokument Zhotoviteľa nie je v súlade s touto Zmluvou a/alebo pokiaľ Objednávateľovi takýto dopad pripomienok Zhotoviteľ vopred pred ich zapracovaním neoznámil postupom podľa bodu (ii) vyššie.
			2. Pokiaľ má byť Dokument Zhotoviteľa doručený Objednávateľovi na schválenie alebo odsúhlasenie, tak
				1. odo dňa, kedy Objednávateľ obdrží takýto Dokument Zhotoviteľa, má Objednávateľ štrnásť kalendárnych (14) dní na preskúmanie Dokumentu;
				2. v rámci lehoty na preskúmanie má Objednávateľ povinnosť vydať Zhotoviteľovi oznámenie, že Dokument spĺňa požiadavky podľa Zmluvy alebo nespĺňa požiadavky podľa Zmluvy s konkrétnym uvedením požiadaviek, ktoré nespĺňa (môžu byť vydané aj emailom). Ak Dokument nespĺňa požiadavky Zmluvy, bude na náklady Zhotoviteľa opravený, znova predložený a znova preskúmaný v súlade s týmto bodom;
				3. opätovné preskúmanie opraveného Dokumentu nezbavuje zodpovednosti za omeškanie s odovzdaním Dokumentu Zhotoviteľa a/alebo za omeškanie s iným súvisiacim plnením podľa tejto Zmluvy. Pre vylúčenie pochybností platí, že v prípade, ak k dátumu, kedy má byť príslušný Dokument odovzdaný Objednávateľovi na preskúmanie a tento Dokument nespĺňa požiadavky tejto Zmluvy, má sa za to, že Zhotoviteľ sa dostal do omeškania s riadnym odovzdaním Dokumentu ku dňu, kedy mal Zhotoviteľ podľa tejto Zmluvy odovzdať Dokument Objednávateľovi, a to bez ohľadu na jeho následnú opravu;
				4. ak Dokument spĺňa požiadavky Zmluvy, Objednávateľ o tom v lehote na preskúmanie podľa bodu (i) vyššie Zhotoviteľovi vydá potvrdenie. Pokiaľ Objednávateľ v príslušnej lehote na preskúmanie Zhotoviteľovi nevydá oznámenie, že Dokument Zhotoviteľa nespĺňa požiadavky tejto Zmluvy, postupom podľa tohto bodu b) alebo Zhotoviteľovi nevydá potvrdenie podľa tohto bodu (iv) , Zhotoviteľ má právo na predĺženie lehôt plnení priamo závislých od schválenia Dokumentu Zhotoviteľa zo strany Objednávateľa;
				5. po tom, ako Objednávateľ vydá podľa bodu (iv) vyššie Zhotoviteľovi potvrdenie o tom, že Dokument spĺňa požiadavky tejto Zmluvy, Zhotoviteľ najneskôr do štrnástich pracovných (14) dní dodá Objednávateľovi príslušné Dokumenty vo forme a v počte dohodnutom podľa tejto Zmluvy. Dodanie všetkých sád a počtov príslušnej Dokumentácie Objednávateľ potvrdí vydaním Predbežného preberacieho protokolu (ďalej aj ako „**Predbežný preberací protokol**“). Vydanie Predbežného preberacieho protokolu Zhotoviteľ Objednávateľovi potvrdí podpisom Predbežného preberacieho protokolu k Dokumentu (resp. k Dokumentom). Pokiaľ Zhotoviteľ podpisom nepotvrdí Objednávateľovi vydanie Predbežného preberacieho protokolu do troch (3) pracovných dní odo dňa, kedy bol Zhotoviteľovi doručený, má sa za to, že vydanie Predbežného preberacieho protokolu k Zhotoviteľ podpisom potvrdil v posledný deň tejto lehoty.
		2. Vydanie potvrdenia alebo akékoľvek iné schválenie či súhlas Objednávateľa vo vzťahu k Dokumentom nezbavuje Zhotoviteľa žiadnej zodpovednosti. Ak sa v Dokumentoch nájdu chyby, opomenutia, nejasnosti, rozpory, nedostatky alebo akékoľvek iné vady, tieto budú opravené na náklady Zhotoviteľa, nehľadiac na súhlasy alebo schválenia Objednávateľa podľa bodu 3.1.1 tejto Zmluvy.
		3. Po vydaní potvrdenia podľa bodu 3.1.1b)(iv) tejto Zmluvy, je Zhotoviteľ povinný Objednávateľovi odovzdať schválené znenie časti Diela v jednom (1) vyhotovení v tlačenej forme a v jednom (1) vyhotovení v elektronickej forme.
		4. Dokumentáciu vypracovanú podľa bodu 3.1.1 tejto Zmluvy, schválenú Objednávateľom, podá Zhotoviteľ spolu so žiadosťou o vydanie príslušného povolenia, resp. rozhodnutia, na príslušný úrad v jednotlivých konaniach v potrebnom počte vyhotovení a bude v jednotlivých konaniach zastupovať Objednávateľa a zabezpečí vydanie a nadobudnutie právoplatnosti jednotlivých povolení, resp. rozhodnutí. Všetky časti Diela budú Zhotoviteľom prerokované so všetkými dotknutými orgánmi, organizáciami a osobami tak, aby došlo k vydaniu právoplatných povolení, resp. rozhodnutí. Následne po vydaní jednotlivých povolení, resp. rozhodnutí a nadobudnutí ich právoplatnosti odovzdá Zhotoviteľ Objednávateľovi Dokument / kompletnú sadu Dokumentov v šiestich (6) vyhotoveniach v tlačenej forme a v troch (3) vyhotoveniach v elektronickej forme. O odovzdaní a prevzatí každej časti Diela spíšu Zmluvné strany preberací protokol, ktorý musí byť podpísaný oprávnenými zástupcami oboch Zmluvných strán (ďalej aj ako „**Preberací protokol**“).
	2. **Osobitné podmienky vykonania Diela**
		1. Zhotoviteľ sa zaväzuje, že všetky plnenia poskytované v zmysle tejto Zmluvy budú v súlade s platnými smernicami EÚ, zákonmi a vyhláškami SR, Technickými normami ISO, EN a STN v rozsahu, ktorý vyžadujú príslušné certifikačné a stavebné autority v Slovenskej republike.
		2. Zhotoviteľ je zodpovedný za dodržiavanie platnej legislatívy a je v jeho výlučnej kompetencii preveriť si rozsah legislatívnych a technických požiadaviek súvisiacich s riadnym plnením podľa tejto Zmluvy.
		3. Zhotoviteľ vyhlasuje, že spĺňa požiadavky Zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov.
		4. Zhotoviteľ vyhlasuje, že sa v plnom rozsahu oboznámil s rozsahom a povahou predmetu Zmluvy, že sú mu známe technické, kvalitatívne a iné podmienky potrebné na realizáciu predmetu Zmluvy a že disponuje takými kapacitami a odbornými znalosťami, ktoré sú na zhotovenie Diela potrebné.
	3. **Vlastnícke právo, práva duševného vlastníctva a licencia**
		1. Vlastnícke právo k Dielu nadobúda Objednávateľ momentom odovzdania Diela Zhotoviteľom.
		2. Pokiaľ je súčasťou plnenia podľa Zmluvy výsledok tvorivej činnosti autora chránený ako predmet duševného vlastníctva v zmysle ustanovenia § 3 Autorského zákona, Zhotoviteľ poskytuje Objednávateľovi, časovo a teritoriálne neobmedzenú licenciu na použitie akejkoľvek dokumentácie vytvorenej Zhotoviteľom alebo ktorejkoľvek jej časti na účel vyplývajúci zo Zmluvy v rozsahu prípravy, realizácie, užívania, prevádzky, údržby, opráv či úprav Diela, vrátane vyhotovovania rozmnoženín, verejného vystavovania a verejnej prezentácie, zmien a spracovania takejto dokumentácie, pričom zmeny a spracovanie dokumentácie a/alebo jej druhov, častí
		a stupňov sa uskutočnia najmä za účelom vykonania úprav a prác v rozsahu užívania, prevádzky, údržby, opráv či úprav Diela resp. jeho častí. Objednávateľ je oprávnený modifikovať, prepracovať alebo zmeniť takúto dokumentáciu, s čím Zhotoviteľ podpisom tejto Zmluvy vyjadruje svoj súhlas. Tým nie sú dotknuté práva priemyselného vlastníctva Zhotoviteľa a/alebo tretích osôb. Odmena za poskytnutie licencie je zahrnutá v Zmluvnej cene za vyhotovenie Diela.
		3. Zhotoviteľ týmto v súlade s § 72 Autorského zákona ďalej Objednávateľovi udeľuje výslovný predchádzajúci súhlas na udelenie súhlasu tretej osobe na použitie predmetnej dokumentácie
		v rozsahu udelenej licencie podľa bodu 3.3.2, ako aj na postúpenie licencie tretím osobám, najmä nie však výlučne Poskytovateľovi NFP v súvislosti s plnením  Zmluvy o poskytnutí nenávratného finančného príspevku,. .
		4. Zhotoviteľ prehlasuje, že dodaním akejkoľvek dokumentácie, ktorá je súčasťou Diela nedochádza k porušovaniu ani ohrozovaniu žiadnych práv duševného vlastníctva tretích osôb vrátane práv priemyselného vlastníctva a iných obdobných práv. Zhotoviteľ odškodní a ochráni Objednávateľa pred akýmikoľvek prípadnými nárokmi tretích strán voči Objednávateľovi súvisiacich s porušením ich práv duševného vlastníctva.
		5. Objednávateľ prevzatím Diela nepreberá žiadnu zodpovednosť za prípadne porušenie akýchkoľvek majetkových a/alebo autorských a priemyselných práv tretích osôb Zhotoviteľom v súvislosti s plnení tejto Zmluvy.
	4. **Spolupráca, súčinnosť a koordinačné pracovné rokovanie**
		1. Zhotoviteľ a Objednávateľ sú povinní vzájomne si poskytnúť, primeranú súčinnosť nevyhnutnú k riadnemu vyhotoveniu a dokončeniu Diela vrátane súčinnosti pri spoločnom postupe voči orgánom verejnej moci a akýmkoľvek iným subjektom (ak bude potrebné).
		2. Zhotoviteľ je povinný koordinovať činnosti aj s tretími , ak to bude potrebné pre vyhotovenie alebo dokončenie Diela. V priebehu vykonávania diela sa minimálne dva razy za mesiac uskutoční koordinačné pracovné rokovanie medzi Zhotoviteľom a Objednávateľom (ďalej len „**pracovné rokovanie**“) podľa požiadaviek Objednávateľa alebo Zhotoviteľa. Z pracovného rokovania sa vyhotoví zápis (ďalej len „**zápis z pracovného rokovania**“), ktorého rovnopis obdrží každá Zmluvná strana. Zhotoviteľ je povinný počas pracovných rokovaní Objednávateľa informovať o stave rozpracovanosti Diela. Zoznam účastníkov pracovného rokovania dohodne Zhotoviteľ s Objednávateľom spravidla 3 dni vopred pred jeho konaním.
		3. V súvislosti s poskytnutím súčinnosti podľa odseku 3.4 nebude mať Zhotoviteľ nárok na úhradu žiadnych ďalších nákladov od Objednávateľa.
		4. V prípade, ak niektorá Zmluvná strana bude považovať poskytnutie súčinnosti druhej Zmluvnej strany za nedostatočné, je povinná o tom písomne informovať druhú Zmluvnú stranu. V opačnom prípade sa bude mať za to, že súčinnosť podľa tejto Zmluvy bola poskytnutá riadne.
		5. V prípade, ak bude na splnenie akejkoľvek povinnosti, ktorú je povinný splniť Zhotoviteľ, potrebné vystaviť a udeliť Zhotoviteľovi osobitné plnomocenstvo zo strany Objednávateľa, Objednávateľ na výzvu Zhotoviteľa Zhotoviteľovi takéto plnomocenstvo v primeranom rozsahu vystaví.
	5. **Lehota vykonania Diela**
		1. Zhotoviteľ začne práce na príslušných častiach Diela tak skoro, ako je to primerane možné ihneď po nadobudnutí účinnosti tejto Zmluvy tak, aby príslušné časti Diela a celé Dielo vyhotovil, dokončil a predložil Objednávateľovi na schválenie a následne Objednávateľovi odovzdal v potrebnom počte rovnopisov v nasledovných lehotách plnenia:
			1. Lehota na Zabezpečenie vstupných podkladov pre projekčné práce (tzn. časť Diela uvedená v bode **2.1.1.1** tejto Zmluvy) a Lehota na dodanie súvisiacich výstupov inžinierskej činnosti (najmä príslušných právoplatných povolení, rozhodnutí, expertíz alebo skúšok, tzn. časť Diela uvedená v bode **2.1.1.2** tejto Zmluvy) je **60 kalendárnych dní a začína plynúť dňom nadobudnutia účinnosti tejto Zmluvy**;
			2. Lehota na Zabezpečenie projektovej prípravy – dokumentácie stavby pre stavebný zámer verejnej práce (tzn. časť Diela uvedená v bode **2.1.1.3.1** tejto Zmluvy) a Lehota na dodanie súvisiacich výstupov inžinierskej činnosti (najmä príslušných právoplatných povolení, rozhodnutí, expertíz alebo skúšok, tzn. časť Diela uvedená v bode **2.1.1.3.2** tejto Zmluvy) je **100 kalendárnych dní a začína plynúť dňom nasledujúcim po dni podpisu Preberacieho protokolu časti Diela uvedeného v bode 2.1.1.2 tejto Zmluvy**, pričom do tejto lehoty je započítaná aj lehota na vykonanie štátnej expertízy (pre vylúčenie pochybností, lehota podľa tohto bodu b) sa predĺži o čas, o ktorý sa predĺži vykonanie opakovanej štátnej expertízy a vyhotovenie protokolu o vykonaní opakovanej štátnej expertízy);
			3. Lehota na Zabezpečenie projektovej prípravy – dokumentácie pre územné rozhodnutie (tzn. časť Diela uvedená v bode **2.1.1.3.3** tejto Zmluvy) a Lehota na dodanie výstupov inžinierskej činnosti (najmä príslušných právoplatných povolení, rozhodnutí, expertíz alebo skúšok, tzn. časť Diela uvedená v bode **2.1.1.3.4** tejto Zmluvy) je **130 kalendárnych dní** **a začína plynúť dňom nasledujúcim po dni podpisu Preberacieho protokolu časti Diela uvedeného v bode 2.1.1.3.2 tejto Zmluvy**, pričom do tejto lehoty je započítaná aj lehota na vydanie právoplatného územného rozhodnutia;
			4. Lehota na Zabezpečenie projektovej prípravy – dokumentácie pre stavebné povolenie (tzn. časť Diela uvedená v bode **2.1.1.3.5** tejto Zmluvy) a Lehota na dodanie výstupov inžinierskej činnosti (najmä príslušných právoplatných povolení, rozhodnutí, expertíz alebo skúšok, tzn. časť Diela uvedená v bode **2.1.1.3.6** tejto Zmluvy) je **190 kalendárnych dní** **a začína plynúť dňom nasledujúcim po dni podpisu Preberacieho protokolu časti Diela uvedeného v bode 2.1.1.3.4 tejto Zmluvy**, pričom do tejto lehoty je započítaná aj lehota na vydanie právoplatného stavebného povolenia;

(každá z uvedených lehôt podľa kontextu ďalej aj ako „**Lehota plnenia**“).

* + 1. Dielo ako celok sa považuje za dodané riadne momentom odovzdania kompletnej sady Dokumentov Diela a všetkých rovnopisov Diela Objednávateľovi a po jeho odovzdaní a prevzatí Preberacím protokolom postupom podľa bodu 3.1.4 tejto Zmluvy. Jednotlivé časti Diela sa považujú za dodané riadne momentom odovzdania sady Dokumentov k jednotlivým častiam Diela postupom podľa bodu 3.1.1b)(v) a/alebo 3.1.4 tejto Zmluvy.
		2. Zhotoviteľ bude mať nárok na predĺženie Lehoty plnenia pokiaľ, a v takom rozsahu, v akom oneskorenie s dokončením Diela bude spôsobené niektorou z nasledovných okolnosti:
			1. príčina, ktorá dáva Zhotoviteľovi nárok na predĺženie Lehoty plnenia podľa niektorého z bodov tejto Zmluvy,
			2. omeškanie alebo obmedzenie na strane Objednávateľa, ktoré je priamou príčinou omeškania Zhotoviteľa, a ktoré nebolo odstránené v primeranej lehote na základe výzvy Zhotoviteľa na odstránenie takéhoto omeškania alebo obmedzenia,
			3. dôvody Vyššej moci, ktoré sú priamou príčinou omeškania Zhotoviteľa,
			4. neobvyklou dĺžkou prebiehajúcich správnych konaní vedených príslušnými správnymi orgánmi nezapríčinenou Zhotoviteľom (v takomto prípade sa Lehota plnenia sa predĺži o čas, o ktorý sa predĺži s Dielom/časťou Diela súvisiace správne konanie).
1. **SPOLOČNÉ USTANOVENIA**
	1. **Zmluvná cena a platobné podmienky**
		1. Zmluvná cena za plnenie predmetu Zmluvy je stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách.
		2. Celková Zmluvná cena za vyhotovenie všetkých častí Diela a za všetky súvisiace plnenia podľa tejto Zmluvy je nasledovná:

Cena bez DPH: *[doplní uchádzač]* EUR

Sadzba DPH: *[doplní uchádzač]* EUR

Cena s DPH: *[doplní uchádzač]* EUR

(slovom: *[doplní uchádzač]* EUR s DPH)

(ďalej aj ako „***Zmluvná cena***“)

Zmluvná cena je tvorená cenovými položkami za časti Diela uvedené v bode 2.1.1 tejto Zmluvy, podrobná kalkulácia Zmluvnej ceny tvorí časť Prílohy č.2 Ponuka Zhotoviteľa tejto Zmluvy – Návrh na plnenie kritérií.

* + 1. Zmluvná cena je cena pevná a je totožná s cenou, ktorú Zhotoviteľ predložil vo svojej Ponuke Zhotoviteľa. Objednávateľ je povinný uhradiť len cenu skutočne poskytnutého plnenia. Zmluvná cena zahŕňa všetky náklady nevyhnutné na riadne vyhotovenie a dokončenie Diela a odstránenie všetkých vád, a zahŕňa v sebe všetky ostatné plnenia v rozsahu a na základe tejto Zmluvy a Ponuky Zhotoviteľa. Zmluvná cena pokrýva všetky zmluvné záväzky a všetky povinnosti nevyhnutné pre riadne vyhotovenie a dokončenie Diela a všetky poplatky, ktoré bude nutné vynaložiť podľa tejto Zmluvy.
		2. V cene sú zahrnuté všetky náklady alebo výdavky spojené s úplným, vecným a odborným splnením záväzkov Zhotoviteľa vyplývajúcich z tejto Zmluvy a jej príloh vrátane nákladov a výdavkov na všetky a akékoľvek vedľajšie, pomocné a iné činnosti nevyhnutné na splnenie zmluvy súvisiace s vykonaním Diela.
		3. Zhotoviteľ je oprávnený vystaviť Objednávateľovi faktúry za jednotlivé časti Diela uvedené v bode 2.1.1 tejto Zmluvy po vydaní Predbežného preberacieho protokolu a to pre časti Diela uvedené v bodoch 2.1.1.1, 2.1.1.3.1, 2.1.1.3.3, 2.1.1.3.5 tejto Zmluvy a Preberacieho protokolu a to pre časti Diela uvedené v bodoch 2.1.1.2, 2.1.1.3.2, 2.1.1.3.4, 2.1.1.3.6.
		4. Objednávateľ si vyhradzuje právo a Zhotoviteľ súhlasí s tým, že v prípade požiadaviek „RO pre OP II“ na formálnu úpravu vystavenej faktúry, bude postupovať podľa dispozícii a usmernení Objednávateľa.
		5. Splatnosť každej faktúry podľa tejto Zmluvy je 60 dní od doporučeného doručenia faktúry bez nedostatkov do sídla Objednávateľa v zmysle Zmluvy, a to bezhotovostným prevodom na účet Zhotoviteľa uvedený v záhlaví Zmluvy.
		6. Faktúra vystavená na základe tejto Zmluvy musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať aj nasledovné údaje: odvolávku na túto Zmluvu a popis plnenia v zmysle predmetu Zmluvy, podklady k fakturácií – kópiu Predbežného preberacieho protokolu alebo Preberacieho protokolu. Ak faktúra nebude obsahovať vyššie uvedené údaje alebo k nej nebudú priložené prílohy, alebo ak nebude obsahovať správne údaje, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla Objednávateľa.
		7. Zmluvné strany budú pri fakturácii dodržiavať ustanovenia zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov, v platnom znení, pokiaľ im z tohto zákona takáto povinnosť vyplýva.
		8. Zhotoviteľ berie na vedomie a súhlasí s tým, že vzhľadom na financovanie Diela aj z finančných prostriedkov verejných rozpočtov, mu nevznikne nárok na platenie úrokov z omeškania za obdobie od uplynutia splatnosti jednotlivej časti ceny za Dielo vyúčtovanej tou - ktorou faktúrou až do zaplatenia takejto jednotlivej časti ceny za Dielo, ak Objednávateľ jednotlivú časť ceny za Dielo zaplatí Zhotoviteľovi v lehote do troch (3) dní od pripísania súvisiacich peňažných prostriedkov z verejných rozpočtov na bankový účet Objednávateľa, s výnimkou ak omeškanie zavinil Objednávateľ.
	1. **Riziko a zodpovednosť za škodu**
		1. Zhotoviteľ zodpovedá bez obmedzenia za všetky škody, ktoré vzniknú jeho zavinením, a/alebo ktoré vzniknú Objednávateľovi a/alebo iným osobám z dôvodu užívania Diela.
		2. Škodou sa rozumie aj škoda spočívajúca v povinnosti Objednávateľa vrátiť časť nenávratného finančného príspevku na financovanie predmetu Diela Poskytovateľovi NFP (ak bude Objednávateľovi poskytnutý nenávratný finančný príspevok), resp. sankcia uložená Objednávateľovi Poskytovateľom NFP v prípade, ak Dielo nebude vykonané riadne a/alebo v Lehote plnenia z dôvodov na strane Zhotoviteľa. Nárok na náhradu škody nevylučuje právo Objednávateľa uplatniť zmluvnú pokutu v súlade s podmienkami Zmluvy.
		3. Škodou sa rozumie aj akákoľvek sankcia alebo pokuta uložená Objednávateľovi zo strany orgánov verejnej správy alebo orgánov štátnej správy za porušenia akýchkoľvek povinností súvisiacich s plnením Zmluvy, za ktoré nesie zodpovednosť Zhotoviteľ.
		4. Zhotoviteľ odškodní Objednávateľa od všetkých nárokov, škôd, strát a nákladov v súvislosti s poškodením alebo stratou akéhokoľvek majetku, nehnuteľného alebo hnuteľného v rozsahu, v akom toto poškodenie alebo strata vyplýva z dôvodov vyhotovenia, dokončenia a/alebo užívania Diela a odstránenia akýchkoľvek vád alebo ak sa dá pripísať akejkoľvek nedbanlivosti, úmyselnému činu alebo porušeniu Zmluvy Zhotoviteľom.
		5. Zhotoviteľ nezodpovedá podľa tejto Zmluvy za nároky, škody, straty a náklady v prípadoch, kedy ich vznik možno pričítať okolnosti Vyššej moci. Za okolnosť Vyššej moci sa má na mysli taká okolnosť, pri ktorej sú kumulatívne splnené všetky nižšie uvedené znaky:
			1. je mimo kontroly Zmluvnej strany;
			2. proti jej vzniku sa Zmluvná strana nemohla primerane zabezpečiť;
			3. Zmluvná strana sa jej po jej vzniku nemohla primerane vyhnúť alebo ju prekonať; a zároveň
			4. Zmluvná strana ju v čase uzavretia tejto Zmluvy objektívne nemohla predvídať.

(okolnosti podľa tohto bodu ďalej aj ako „**Vyššia moc**“)

* + 1. Kedykoľvek ktorákoľvek Zmluvná strana zistí akúkoľvek prekážku, ktorá jej bráni alebo je odôvodnené predpokladať, že jej bude brániť, v plnení akýchkoľvek povinností podľa tejto Zmluvy, najmä tak prekážku podľa bodu 3.5.3 tejto Zmluvy, ale aj podľa akéhokoľvek iného ustanovenia tejto Zmluvy, je povinná jej vznik alebo existenciu bezodkladne písomne oznámiť druhej Zmluvnej strane. Pri riešení vzájomných nárokov spôsobených výskytom takýchto prekážok sú Zmluvné strany povinné postupovať vo vzájomnej súčinnosti tak, aby do najvyššej možnej miery zabránili následkom alebo zmiernili následky Vyššej moci.
	1. **Zodpovednosť za vady a záručná doba**
		1. Zhotoviteľ zodpovedá za vady Diela a za to, že Dielo bude spôsobilé na riadne používanie na účel, na ktorý je určené.
		2. Zhotoviteľ zodpovedá za vady, ktoré má Dielo v okamihu prevzatia Diela Objednávateľom, aj keď sa vada stane zjavnou až po tejto dobe. Zhotoviteľ je povinný všetky tieto vady odstrániť a všetky práce vykonať na svoje náklady a riziko.
		3. Zhotoviteľ určuje, ako zodpovednú osobu na oznamovanie vád [*meno a priezvisko*], tel. číslo.[*doplní uchádzač*], e-mail: [*doplní uchádzač*]. Objednávateľ sa zaväzuje, že prípadnú požiadavku na odstránenie vady uplatní bezodkladne po jej zistení písomne, a to zaslaním emailu na vyššie uvedenú emailovú adresu. Zhotoviteľ je povinný odstránenie vady vykonať bezodkladne, najneskôr však do siedmich (7) dní odo dňa doručenia požiadavky na odstránenie vady, pokiaľ sa s Objednávateľom nedohodne na inej lehote. Zhotoviteľ znáša všetky náklady spojené s odstránením vád Diela. Neodstránenie vád Diela v stanovenej lehote sa považuje za podstatné porušenie Zmluvy a je dôvodom na okamžité odstúpenie o Zmluvy.
		4. Zhotoviteľ sa zaväzuje odstrániť vadu Diela, ktorá sa stane zjavnou v záručnej dobe, ktorá začína plynúť dňom nasledujúcim po dni, v ktorom bol Preberací protokol celého Diela podpísaný Zmluvnými stranami, a končí uplynutím piatich (5) rokov, t.j. ukončením udržateľnosti projektu financovaného zo zdrojov EÚ na základe Zmluvy o NFP v súvislosti s predmetom tejto Zmluvy.
	2. **Zmluvné sankcie**
		1. V prípade, že nastane niektorá z nižšie uvedených okolností má Objednávateľ na základe faktúry nárok požadovať od Zhotoviteľa zaplatenie a Zhotoviteľ je v prípade uplatnenia takého nároku zo strany Objednávateľa povinný Objednávateľovi zaplatiť nasledovné zmluvné pokuty (pre vylúčenie pochybností, pre každý prípad, kedy nastane akákoľvek z nižšie uvedených okolností,
		t. j. kedykoľvek aj opakovane):
			1. V prípade omeškania Zhotoviteľa s odovzdaním ktorejkoľvek časti Diela v príslušnej Lehote plnenia má Objednávateľ nárok na zaplatenie zmluvnej pokuty vo výške 0,1 % z ceny tej časti Diela, s ktorou je v omeškaní, a to za každý aj začatý deň omeškania;
			2. V prípade omeškania Zhotoviteľa s odstránením vád časti Diela/Diela podľa bodu 4.3.3.3 tejto Zmluvy má Objednávateľ nárok na zaplatenie zmluvnej pokuty vo výške 0,1 % z ceny tej časti Diela, ktorá má (vykazuje) vady, a to za každý aj začatý deň omeškania;
			3. Za neospravedlnenú neúčasť Zhotoviteľa na dohodnutých kontrolných pracovných rokovaniach, stretnutiach, poradách alebo na odovzdaní a prevzatí Diela alebo jeho časti, má Objednávateľ nárok na zaplatenie zmluvnej pokuty vo výške 200,- EUR (slovom: dvesto euro), ak bolo Zhotoviteľovi písomne alebo mailom oznámené ich konanie minimálne tri pracovné dni vopred;
			4. V prípade, že Zhotoviteľ poruší akúkoľvek zmluvnú povinnosť, okrem povinností uvedených v písm. a) až c) tohto bodu Zmluvy, vzniká Objednávateľovi nárok na zaplatenie zmluvnej pokuty vo výške 30,- EUR (slovom: tridsať euro) za každý i začatý deň porušenia, a to za každé porušenie zmluvnej povinnosti samostatne;
			5. V prípade omeškania Objednávateľa s úhradou faktúr má Zhotoviteľ nárok na zaplatenie úroku z omeškania vo výške 8 % ročne z dlžnej sumy vrátane DPH.
		2. Zaplatením zmluvnej pokuty na základe tejto Zmluvy nezaniká povinnosť splniť zabezpečený záväzok. Rovnako nezaniká ani nárok na náhradu škody príslušnej Zmluvnej strany, ktorá jej vznikne v súvislosti s porušením tejto Zmluvy v plnej výške.
		3. Splatnosť faktúry za zmluvnú pokutu vystavenú podľa tohto bodu bude minimálne sedem (7) kalendárnych dní.
	3. **Trvanie a ukončenie Zmluvy**
		1. Zmluva nadobúda platnosť dňom jej podpísania oboma zmluvnými stranami a účinnosť nadobudnutím účinnosti Zmluvy o poskytnutí nenávratného finančného príspevku uzatvorenej medzi príslušným riadiacim orgánom ako poskytovateľom a Objednávateľom ako príjemcom na zabezpečenie financovania Diela podľa tejto Zmluvy, najskôr však dňom nasledujúcim po dni jej zverejnenia v súlade s Právnymi predpismi na webovej stránke Objednávateľa.
		2. Táto Zmluva trvá až do úplného splnenia všetkých vzájomných povinností a vysporiadania všetkých záväzkov Zmluvných strán na základe tejto Zmluvy, pokiaľ nedôjde k jej predčasnému ukončeniu v súlade s ustanoveniami tejto Zmluvy.
		3. Táto zmluva zanikne okrem splnenia všetkých práv a povinností obidvoch Zmluvných strán aj písomnou dohodou Zmluvných strán alebo písomným odstúpením od Zmluvy jednej zo Zmluvných strán.
		4. V prípade zániku zmluvy dohodou zmluvných strán, táto zaniká dňom uvedeným v tejto dohode. Dohoda o ukončení Zmluvy musí byť písomná. V tejto dohode sa upravia aj vzájomné nároky Zmluvných strán, ktoré vzniknú z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
		5. V prípade odstúpenia od Zmluvy sa Zmluvné strany budú riadiť ustanoveniami § 344 a nasl. Obchodného zákonníka. Odstúpenie od Zmluvy musí mať písomnú formu, musí byť doručené druhej Zmluvnej strane (ktorá svoju povinnosť porušila) a je účinné dňom doručenia odstúpenia Zmluvnej strane, ktorá svoju povinnosť porušila.
		6. Objednávateľ je oprávnený okamžite odstúpiť od Zmluvy v prípade podstatného porušenia Zmluvy Zhotoviteľom. Na účely tejto zmluvy sa za podstatné porušenie Zmluvy Zhotoviteľom považuje najmä, ale nie len:
			1. ak sa preukáže, že Zhotoviteľ v Ponuke Zhotoviteľa predložil nepravdivé doklady alebo uviedol nepravdivé, neúplné alebo skreslené údaje;
			2. ak je Zhotoviteľ v omeškaní s vykonaním Diela v Lehote plnenia o viac, ako 30 kalendárnych dní;
			3. dôvod/-y uvedené v § 19 Zákona o verejnom obstarávaní, ktorý upravuje Odstúpenie od zmluvy, rámcovej dohody a koncesnej zmluvy.
			4. ak nastane iná okolnosť uvedená v tejto Zmluve oprávňujúca Objednávateľa odstúpiť od Zmluvy.
			5. ak Zhotoviteľ nezačne, preruší alebo zastaví vykonávanie Diela z iných dôvodov, ako sú dôvody na strane Objednávateľa alebo z dôvodov, ktoré Zhotoviteľ mohol a mal predvídať, pri vynaložení náležitej a odbornej starostlivosti, ktorú od neho možno požadovať.
		7. Nakoľko je Projekt čiastočne financovaný zo Zmluvy o NFP, Objednávateľ má právo bez akýchkoľvek sankcií odstúpiť od tejto Zmluvy bez udania iného dôvodu v prípade, ak ešte nedošlo k plneniu z tejto Zmluvy a Objednávateľovi bude doručená správa z kontroly verejného obstarávania vykonávanej Poskytovateľom NFP o neschválení verejného obstarávania, ktorého výsledkom je uzatvorenie tejto Zmluvy, tzn. výsledky kontroly neumožňujú financovanie výdavkov vzniknutých z predmetného verejného obstarávania.
	4. **Subdodávatelia**
		1. Zhotoviteľ je oprávnený zhotovením Diela alebo jeho časti podľa tejto Zmluvy poveriť svojich subdodávateľov. Zoznam subdodávateľov tvorí Prílohu č. 3 tejto Zmluvy. V zozname subdodávateľov sa uvádza predmet a podiel plnenia každého subdodávateľa vo finančnom vyjadrení z celkovej ceny Diela a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Ak to vyplýva zákona č. 315/2016 Z. z. o registri partnerov verejného sektora a o zmene a doplnení niektorých zákonov, musí byť subdodávateľ zapísaný v registri partnerov verejného sektora.
		2. V prípade, ak má počas plnenia tejto Zmluvy Zhotoviteľ záujem zmeniť alebo doplniť svojich subdodávateľov, je povinný rešpektovať nasledovné pravidlá:
			1. subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak táto povinnosť vyplýva z uvedeného zákona,
			2. subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný subdodávateľ a musí spĺňať rovnaké podmienky, ako pôvodný subdodávateľ (ak boli stanovené),
			3. Zhotoviteľ oznámi Objednávateľovi návrh na zmenu subdodávateľa spolu s predložením dokladov preukazujúcich splnenie podmienok uvedených vyššie.
		3. Návrh na zmenu subdodávateľa spolu s dokladmi podľa bodu 4.6.2c) tejto Zmluvy a aktualizovaným znením Prílohy č. 3 tejto Zmluvy musí Zhotoviteľ predložiť Objednávateľovi najneskôr (3) tri pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 4.6.2 tejto Zmluvy.
		4. Pre vylúčenie pochybností sa Zmluvné strany dohodli, že pre zmenu alebo doplnenie Subdodávateľov nie je potrebné uzatvárať dodatok k tejto Zmluve v prípade, ak nový subdodávateľ nemá povinnosť byť zapísaný do registra partnerov verejného sektora a pokiaľ bude dodržaný postup podľa tohto bodu. V prípade subdodávateľov, ktorí majú povinnosť byť zapísaní v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, je potrebné uzatvárať osobitný dodatok k tejto Zmluve, ktorým Zmluvné strany aktualizujú Prílohu č. 3 o údaje o novom subdodávateľovi. V prípade zmeny subdodávateľa, ktorá si vyžaduje formu uzatvorenia samostatného dodatku k Zmluve podľa tohto bodu sa pri uzatváraní dodatku zároveň Príloha č. 3 vždy aktualizuje aj o všetkých subdodávateľov, ktorí boli zmenení postupom podľa tohto bodu bez potreby dodatku tak, aby bola Príloha č. 3 v rámci dodatku vždy aktuálna s uvedením všetkých aktuálnych subdodávateľov.
		5. V prípade, ak Zhotoviteľ využije na plnenie ktorejkoľvek povinnosti podľa tejto Zmluvy subdodávateľa, Zhotoviteľ za konanie subdodávateľa voči Objednávateľovi zodpovedá, ako keby plnenie vykonával sám.
	5. **Experti**
		1. Zhotoviteľ sa zaväzuje, že výkon vybraných odborných činností v rámci plnenia tejto Zmluvy bude vykonávať výlučne prostredníctvom expertov, prostredníctvom ktorých preukazoval splnenie podmienok účasti technickej spôsobilosti podľa súťažných podkladov vyhlásenej Súťaže, a ktorých za týmto účelom identifikoval vo svojej ponuke (ďalej aj ako „**Experti**“). Zoznam jednotlivých Expertov s uvedením ich kvalifikácie a doklady preukazujúce ich kvalifikáciu tvoria obsah Prílohy č. 4 tejto Zmluvy.
		2. V prípade, ak chce Zhotoviteľ nahradiť niektorého z Expertov, takéto nahradenie je možné výlučne so súhlasom Objednávateľa. Objednávateľ takýto súhlas bezdôvodne neodoprie, avšak platí, že novo navrhovaný Expert musí spĺňať rovnakú odbornú spôsobilosť, ako je spôsobilosť, ktorej splnenie preukazoval Expert, ktorý sa nahrádza. Spôsobilosť nového Experta Zhotoviteľ preukazuje profesijným životopisom príslušnej osoby, s minimálnym obsahom:

a) meno a priezvisko, dosiahnuté vzdelanie, súčasná pracovná pozícia, kvalifikácia vzťahujúca sa k príslušnej časti predmetu Zmluvy, prehľad profesijnej praxe (referencie) vzťahujúcej sa k činnosti, ktorú má príslušná osoba vykonávať, vlastnoručný podpis;

b) doklad o odbornej spôsobilosti prípadne skúsenostiach nového Experta, ktoré budú preukazovať splnenie podmienok, ktoré preukazoval pôvodný Expert.

* + 1. Pre vylúčenie pochybností platí, že pre nahradenie Expertov je potrebné uzatvárať osobitný dodatok k tejto Zmluve, ktorým Zmluvné strany aktualizujú Prílohu č. 4 o údaje o novom Expertovi.
	1. **Spoločné a záverečné ustanovenia**
		1. Práva a povinnosti Zmluvných strán neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných Právnych predpisov platných a účinných v Slovenskej republike.
		2. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto Zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu Objednávateľa.
		3. Z dôvodu, že predmet plnenia môže byť čiastočne financovaný z prostriedkov poskytnutých Objednávateľovi na základe Zmluvy o NFP, zaväzuje sa Zhotoviteľ strpieť výkon kontroly/auditu súvisiaceho s dodávaným tovarom, službami, montážnymi a stavebnými prácami zhotovovaného Diela a/alebo v súvislosti s nim kedykoľvek počas platnosti a účinnosti zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku súčinnosť. Oprávnené osoby na výkon kontroly/auditu sú najmä:
			1. Poskytovateľ NFP a ním poverené osoby,
			2. Útvar vnútorného auditu riadiaceho orgánu alebo sprostredkovateľského orgánu a nimi poverené osoby,
			3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
			4. orgán auditu, jeho spolupracujúce orgány a nimi poverené osoby,
			5. splnomocnení zástupcovia Európskej Komisie a Európskeho dvora audítorov,
			6. Orgán zabezpečujúci ochranu finančných záujmov EÚ,
			7. osoby prizvané orgánmi podľa písm. a) - f) tohto bodu v súlade s príslušnými Právnymi predpismi. Orgán zabezpečujúci ochranu finančných záujmov EÚ,
		4. Komunikácia medzi Zmluvnými stranami v  súvislosti s plnením tejto Zmluvy sa bude adresovať Manažérovi Projektu a Predstaviteľovi Zhotoviteľa, ak nie je v tejto Zmluve uvedené inak, a bude sa považovať za doručenú v prípade:
			1. osobného doručenia, prostredníctvom kuriérskej služby alebo inak, po potvrdení jej prijatia,
			2. doručenia e-mailom, po doručení písomného potvrdenia od príjemcu o prijatí (za písomné potvrdenie príjemcu o prijatí sa považuje aj notifikácia oznamujúca doručenie e-mailu príjemcovi, t. j. príjemca objektívne zodpovedá za dostupnosť a kontrolu určenej e-mailovej adresy), alebo
			3. zásielky, k dátumu uvedenému na potvrdení o doručení alebo na potvrdení o tom, že zásielku nemožno doručiť.
		5. Zmluva je vyhotovená v štyroch (4) rovnopisoch, pričom Objednávateľ obdrží dva (2) rovnopisy a Zhotoviteľ obdrží dva (2) rovnopisy.
		6. Zmluvné strany berú na vedomie, že zmena Zmluvy je možná len v súlade s § 18 Zákona o verejnom obstarávaní. Prípadná zmena tejto Zmluvy je možná len písomnou dohodou Zmluvných strán, a to vo forme číslovaných dodatkov podpísaných oprávnenými zástupcami oboch Zmluvných strán.
		7. Ak niektoré ustanovenia tejto Zmluvy nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a platnosť ostatných ustanovení. Ak sa niektoré z ustanovení tejto Zmluvy stane neplatným z dôvodu rozporu s Právnymi predpismi, zaväzujú sa Zmluvné strany takéto ustanovenie nahradiť iným, primerane zodpovedajúcim Právnemu významu pôvodného ustanovenia a zmyslu a účelu tejto Zmluvy.
		8. Zmluvné strany vyhlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
		9. Neoddeliteľnou súčasťou Zmluvy sú nasledovné prílohy:

Príloha č. 1 Štúdia pre zadanie projektovej dokumentácie k stavbe „KE, Modernizácia električkových tratí MET v meste Košice, 2.etapa“ Opis predmetu zákazky *[totožná s Prílohou č. B.1 Súťažných podkladov]*

Príloha č. 2 Ponuka Zhotoviteľa  *[totožná s ponukou predloženou do Súťaže, originál dokumentu v papierovej forme predloží uchádzač pri poskytnutí súčinnosti k podpisu tejto Zmluvy]*

Príloha č. 3 Zoznam subdodávateľov *[aktualizovaný dokument predloží uchádzač pri poskytnutí súčinnosti k podpisu tejto Zmluvy]*

Príloha č. 4 Zoznam Expertov *[totožná s ponukou predloženou do Súťaže, originál dokumentu v papierovej forme predloží uchádzač pri poskytnutí súčinnosti k podpisu tejto Zmluvy]*

|  |  |
| --- | --- |
|  **Objednávateľ** V Košiciach Dňa [●] |  **Zhotoviteľ** V *[doplní uchádzač]* Dňa *[doplní uchádzač]* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Za **Mesto Košice**Ing. Jaroslav Polaček, primátor  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Za *[doplní uchádzač]*,*[doplní uchádzač]* |